“ZiMinU” viktorīna
2025-11-12 18:30 - 21:00 (Europe/Helsinki) | Valmieras Kultūras centra lielā zāle, Rīgas iela 10, Valmiera, Latvija
12.novembrī plkst. 18.30 “ZiMinU” viktorīna
Ieeja: 30 EUR (komandai), biļetes www.ziminu.lv

Koncertprogramma “Mana zeme – mana dziesma”
2025-11-12 19:00 - 20:30 | Kocēnu kultūras nams, Alejas iela 3, Kocēni
12. novembrī plkst. 19.00 Kocēnu Kultūras namā izskanēs koncertprogramma “Mana zeme – mana dziesma”.
Koncertā uzstāsies:
🎶Gruzijas vīru ansamblis “Margalef” no Senaki pilsētas
🎶Valmieras Kultūras centra vīru koris “Imanta” (diriģente Marika Rolmane)
🎶Limbažu pagasta vīru vokālais ansamblis “Dziļezers” (vadītāja Dace Robule).
Īpašie koncerta viesi – vīru ansamblis “Margalef” – pārstāv Gruzijas saulaino Megrēlijas reģionu. Lai arī ansamblis dibināts 2025. gadā, tā dalībnieki – vīri ar skanīgākajām balsīm – dažādos sastāvos muzicē jau vairāk nekā 15 gadus un guvuši starptautisku atzinību, kļūstot par laureātiem vairākos starptautiskos folkloras festivālos. Ansambļa “Margalef” īpašais šarms slēpjas tajā, ka ar savu daiļradi tas atklāj pasaulei īsto, autentisko Gruzijas pērli – Megrēliju – reģionu, kur mājo savdabīga, lepna, ārkārtīgi muzikāla un reiz kareivīga tauta – megrēļi. Megrēļu dziesmas apbur ar bagātīgu daudzbalsību un viļņveidīgām skaņām, kas klausītājus ieved īpašā muzikālā pasaulē. Katrs koncerts ir spilgts un neaizmirstams piedzīvojums!
Koncertprogramma “Mana zeme – mana dziesma” veidota kā muzikāls tilts starp tautām – tajā savīsies latviešu un gruzīnu dziedājumi, atklājot katras tautas spēku, raksturu un sirds siltumu.
Koncerts notiks pie galdiņiem. Ieejas maksa: 10 EUR. Biļetes iepriekšpārdošanā “Biļešu Paradīzē” un pirms pasākuma – Kocēnu Kultūras namā. Pirms pasākuma varēs iegādāties gruzīnu virtuves uzkodas.

Grupas "Ducele" 10 gadu jubilejas koncerts
2025-11-14 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
“Būt vai nebūt!?”
Ekoloģiskās mūzikas orķestris “Ducele” izsludina savus 10 gades jubilejas tūres koncertus “Būt vai nebūt?” 2025. gada novembrī:

1. novembrī, Tukuma pilsētas Kultūras namā, sākums pl. 19.00
8. novembrī, “Ulbrokas Pērle”, sākums pl. 19.00
14. novembrī, Valmieras Kultūras centrā, sākums pl. 19.00

Grupas sastāvā muzicē :

Andris Alviķis – balss, kontrabass, perkusijas/bungas.
Arnis Veisbārdis – balss, akustiskā ģitāra.
Artūrs Uškāns – balss, akordeons, mutes ermoņikas, vargāns.
Mārcis Kalniņš – balss, buzuki, bandžo.

Nu jau, gandrīz, pirms desmit gadiem Siguldas Skaņu Studijā Andris Alviķis un Arnis Veisbārdis nolēma dibināt pop/folk/hipster/svinger roka grupu vai orķestri, kas varētu priecēt klausītājus un skatītājus visā Latvijā, apvienībai atskaņojot latviešu tautas dziesmas īpašā apdarē. Grupai bija nepieciešams nosaukums! Tā kā Andris Alviķis ir riktīgs kurzemnieks vai, precīzāk, liepājnieks un Arnim Veisbārdim dzimtas kokā arī ir attāla saistība ar Kurzemes pusi, tika nolemts : “Grupas nosaukumam jābūt – “DUCELE”!” Kas suitu mēlē nozīmē – divu riteņu (alegoriski – Andra un Arņa) pajūgs vai “divriči”. Sākot darbu studijā pie pirmā mūzikas albuma “Tā Viš I!” ( ar ierakstu kompānijas MicRec atbalstu ) mūziķi saprata, ka kopējai grupas “krāsai” pietrūkst bandžo un akordeona ritmiskie, melodiskie “kruzuļi”. Tad “Ducelei” vai tās diviem ratiem, Andrim un Arnim, pievienojās Mārcis Kalniņš ( kučieris ) un Artūrs Uškāns ( zirgs ).
Šo nepilno 10 gadu laikā ir nospēlēts liels apjoms koncertu vai pasākumu, atskaņojot mūzikas albumos – “Tā Viš I”, “Tā Viš I 2” un “DUCELE – Trīs no Pārdaugavas dziesmas” iemūžināto repertuāru.
Šajos gados ir uzkrāta bagātīga pieredze, koncertos “am`zējoties”, “dzenot jokus” ar publiku, pēc koncertiem, ar kvēlākajiem atbalstītājiem, vienojoties kopējā foto sesijā. Arī grupas skanējums ir kļuvis nobriedušāks un meistarīgāks.
Aicinām uz grupas “Ducele” 10 gades jubilejas koncerttūri, kuras laikā mēs atbildēsim sev un publikai uz mūžseno hamletisko jautājumu – “Būt vai nebūt!?” arī turpmāk….
Izbaudīsim, priecāsimies, jo dzīve turpinās!

Jauktā kora "Imera" 20 gadu jubilejas koncerts
2025-11-15 18:00 - 19:30 | Kocēnu kultūras nams, Alejas iela 3, Kocēni
15. novembrī plkst. 18.00
Kocēnu Kultūras namā
Jauktā kora “Imera” 20 gadu jubilejas koncerts
Koncertā piedalīsies:
jauktais koris “Imera” (diriģents Imants Točs)
soliste Karlīne Cīrule,
pianists Simons Grēbers,
komponists Emīls Zilberts un
instrumentālā grupa: Ivars Ozols, Madara Drulle, Kaspars Bumbišs un Māris Rozenfelds
Ieeja: 10 EUR, biļetes “Biļešu Paradīzē”

Svētku balle ar grupu "Ballīšu orķestris"
2025-11-17 21:00 - 2025-11-18 01:00 | Kocēnu kultūras nams, Alejas iela 3, Kocēni
17. novembrī no plkst. 21.00 Kocēnu Kultūras namā notiks svētku balle. Par lustīgu noskaņojumu ballē rūpēsies grupa “Ballīšu orķestris”.
Grupas sastāvs: Renārs Veličko (vokāls, taustiņinstrumenti), Laura Saukāne (vokāls, akustiskā ģitāra, vijole), Āris Pickainis (solo ģitāra), Mārtiņš Birnis (basģitāra), Kārlis Zagorskis (bungas). “Ballīšu Orķestri” raksturo pozitīva attieksme, enerģiskums un mīlestība pret mūziku. Repertuārs piemērots dažādām gaumēm, dejot gribētājiem piedāvājot labāko latviešu un ārzemju dziesmu kaverversijas pop, rock, disco, jazz, country un citos mūzikas žanros. ​
Ieejas maksa uz balli: 10 EUR. Aicinām līdzi ņemt groziņu!
Pirms pasākuma biļetes varēs iegādāties arī Kocēnu Kultūras namā.

Valsts svētku koncerts. Grupa "Līvi"
2025-11-18 17:00 - 18:30 | Valmieras Kultūras centra lielā zāle, Rīgas iela 10, Valmiera, Latvija
18. novembrī plkst. 17.00 Valmieras Kultūras centrā norisināsies valsts svētku koncerts, kurā uzstāsies viena no latviešu rokmūzikas ikonām — grupa “Līvi”.
Koncerta programmā skanēs gan grupas “zelta fonda” dziesmas, kas daudzu gadu garumā kļuvušas par latviešu mūzikas klasiku, gan arī pēdējos gados tapuši skaņdarbi, kas turpina grupas muzikālo ceļu.
“Līvi” ir grupa ar vairāk nekā 40 gadu muzikālo vēsturi, kuras daiļrade iemieso latviešu rokmūzikas spēku, identitāti un emocionālo dziļumu. Grupa spēj apvienot paaudzēm nozīmīgus vēstījumus ar enerģisku un dzīvu skanējumu.
Grupa “Līvi”:
Ainars Virga – vokāls, ģitāra
Jānis Buķelis – vokāls
Edgars Silacērps – bass, vokāls
Guntars Mucenieks – taustiņi, vokāls
Henrijs Mucenieks – ģitāra, vokāls
Aleksejs Balinskis/Alex – saksofons
Ilvars Shimera – sitamie instrumenti
Ieeja: 10-15 EUR, ar Valmieras kultūras karti 1,- EUR atlaide.

"Ričijs Rū pilsētā"
2025-11-21 18:00 - 19:30 | Valmieras Kultūras centra lielā zāle, Rīgas iela 10, Valmiera, Latvija
Ričijs Rū PILSĒTĀ
Muzikāls piedzīvojums visai ģimenei!
Vai pilsēta ir tikpat aizraujoša kā mežs? Kas tur dzīvo un kādi noslēpumi slēpjas ielu labirintos?
Ziņkārīgais lācēns Ričijs Rū dodas savā jaunajā piedzīvojumā – uz pilsētu! Tur viņu gaida ne tikai spožas gaismas un rosība, bet arī jauni draugi un negaidīti atklājumi.
Parkā viņš satiek Ežuku, kurš paslēpies lapu kaudzē, pagalmā iepazīstas ar Žurkām, kas sacenšas, kurai garāka aste, izzina pilsētas noslēpumus ar rudo Runci un bēniņos sastop jautro Sikspārni.
Tomēr pilsēta nav tikai jautrība – te jāzina, kā droši šķērsot ielu, kas ir luksofors un kā neapmaldīties starp augstajiem namiem.
Vai Ričijam Rū izdosies saprast pilsētas likumus un atrast savu vietu starp jaunajiem draugiem?
Sirsnīgs, muzikāls un aizraujošs stāsts visai ğimenei, kurā skanēs pavisam jaunas un jau bērnu vidū iemīļotas Ričija Rū dziesmas.

Izrāde "BOEING, BOEING!"
2025-11-23 16:00 - 18:00 | Valmieras Kultūras centra lielā zāle, Rīgas iela 10, Valmiera, Latvija
Marks Kamoleti
BOEING, BOEING!
Kaislīga attiecību turbulence

Lugas galvenais varonis Bernārs ir pārliecināts, ka spēj uzsākt mīlas dēku ar trim burvīgajām stjuartēm no trim pasaules lielākajām aviokompānijām… Viņa veiksmes atslēga ir vienkārša: galvenais, lai mīlas grafiks sakristu ar lidmašīnu lidojumu grafiku!
Taču nav noslēpums, ka jebkuri meli reiz nāk gaismā, un pat visprecīzākos grafikos var gadīties misēklis… Un tieši tad, kad viss slepenais kļūst zināms – sākas pats interesantākais, smieklīgākais un patiesākais! Mēs aicinām šīs komēdijas apmeklētājus gatavoties aizraujošam un neparastam lidojumam, kas būs pilns smieklu un pārsteigumu!
Izrāde “Boeing, Boeing” pirmo reizi iestudēta Parīzē 1960.gadā, un kopš tā laika ir rādīta tūkstošiem reižu piecdesmit pasaules valstīs. Kopā to noskatījušies vairāk kā 20 miljoni skatītāju, un 1990.gadā luga tikusi iekļauta Ginesa rekordu grāmatā kā visvairāk spēlētā franču luga pasaulē.
Lomās: Kristīne Nevarauska, Inga Alsiņa, Inga Misāne – Grasberga, Ģirts Ķesteris, Lauris Dzelzītis, Lauris Subatnieks
Režisors: Rolands Atkočūns
Kostīmi un scenogrāfija: Elīna Milta – Niedrāja

ĪSTAS VĪRIŠĶĪBAS KODS – DROSME BŪT VESELAM!
2025-11-27 16:00 - 19:30 | Valmieras Kultūras centrs, Rīgas iela 10, Valmiera, Latvija
ĪSTAS VĪRIŠĶĪBAS KODS – DROSME BŪT VESELAM!
Sadod vēzim pa purnu!
Ir pieņemts teikt, ka vīrieši neraud. Ka īstam vīrietim nesāp. Ka, ja sāp, tad vismaz zini – esi dzīvs. Bet patiesībā īsta drosme nav klusēt. Īsta drosme ir rīkoties. Un pat ja vēl nesāp.
Pirms vairāk nekā desmit gadiem Latvijas Urologu asociācija sāka plašāk runāt par vīriešu veselību – īpaši novembrī, vīriešu veselības mēnesī. Situācija Latvijā bija satraucoša – aptuveni 70% prostatas vēža gadījumu tika atklāti jau ielaistās pēdējās stadijās. Tas nozīmēja, ka pārāk daudzi vīrieši pie ārsta devās tikai tad, kad bija jau par vēlu. Viens no iemesliem – agrīnās stadijās simptomu nav! Kad tie parādās, nereti vēzi izārstēt vairs nevar.
Šodien situācija ir uzlabojusies – arvien vairāk vīriešu pārvar stereotipus un veic pārbaudes laikus un regulāri. Tomēr prostatas vēzis joprojām ir viens no biežākajiem vīriešu nāves cēloņiem Latvijā, un mirstības rādītāji mūsu valstī joprojām ir vieni no augstākajiem Eiropā. Tas ir nepieļaujami, jo prostatas vēzi iespējams atklāt vienkārši – ar PSA asins analīzi. Tā ir ātra, nesāpīga un valsts apmaksāta pārbaude vīriešiem vecumā no 50 līdz 75 gadiem (vai no 45 gadu vecuma, ja ģimenē bijuši prostatas vēža gadījumi).
Šodien no prostatas vēža nebūtu jāmirst, jo, to savlaicīgi atklājot, prostatas vēzi var veiksmīgi ārstēt un bieži – pilnībā izārstēt. Dažkārt ārstēšana pat nav nepieciešama – pietiek ar regulāru novērošanu. Turklāt mūsdienu medicīna ļauj ārstēties tā, lai vīrietis varētu saglabāt gan veselību, gan dzīves kvalitāti.
Rūpējoties par savu veselību, vīrietis rūpējas arī par savu ģimeni. Par to, lai viņa bērniem un tuviniekiem nebūtu jāredz pāragras ciešanas vai jādzīvo ar zaudējuma sāpēm, kuras varēja novērst.
Tāpēc Latvijas Urologu asociācija turpina runāt, atgādināt un iedrošināt: pārbaudies laikus! Tā nav vājuma pazīme – tā ir atbildība un spēks.
Novembris visā pasaulē tiek atzīmēts kā vīriešu veselības mēnesis, kungi audzē ūsas, tādējādi simbolizējot vīrišķību un drosmi – arī drosmi aiziet pie ārsta un regulāri rūpēties par savu veselību.
Tehniskā apskate reizi gadā – kā savam auto, kas nekad netiek aizmirsta – tā katram vīrietim būtu pienākums veikt savas veselības, sava ķermeņa “tehnisko apskati”.
Tāpēc šogad Latvijas Urologu asociācijas klātienes aktivitātes ieplānotas divos Latvijas reģionos – Kurzemē – Liepājā un Vidzemē – Valmierā, kur sadarbībā ar vietējām pašvaldībām – ar Liepājas un Valmieras pašvaldību atbalstu, vīriešiem un to ģimenes locekļiem tiks piedāvāta iespēja bez maksas noskatīties ļoti “vīrišķīgu” kinofilmu – Holivudas trilleri “Biškopis” (The Beekeeper), ar pasaules kino šobrīd vienu no vīrišķīgākajiem kinoaktieriem – Džeisonu Steitemu (Jason Stathem) galvenajā lomā.
Pirms filmas seansa ikviens vīrietis tiek aicināts bez maksas, turpat uz vietas veikt PSA asinsanalīzes, kas ir pats pirmais un vienkāršākais savas veselības diagnostikas solis. Asins analīžu nodošanu bez maksas nodrošina Latvijas Urologu asociācijas ilggadīgs sadarbības partneris – E. Gulbja laboratorija.
Paralēli asins analīžu nodošanai, vīriešiem, iepriekš pierakstoties, būs iespēja īsi aprunāties arī ar urologu – uzdot jautājumus par pašsajūtu, aprunāties par nepieciešamajiem izmeklējumiem, ārstēšanu, uzklausīt urologa ieteikumus.

VALMIERĀ
Valmierā ar Valmieras novada pašvaldības atbalstu filmu “Biškopis” (The Beekeeper) bez maksas būs iespējams noskatīties 27. novembrī Valmieras Kultūras centrā.
Kino seansa sākums – 18.00
Pirms filmas:
Asins analīžu nodošana (E. Gulbja Laboratorija, uz vietas Valmieras Kultūras centrā)
no plkst. 16.00 – iespēja bez maksas nodot asins analīzi (PSA tests) – līdzi nepieciešams personas datus apliecinošs dokuments.

Individuāla saruna ar urologu
no plkst. 16.00 – iepriekš piesakoties e-pastā: info@urologi.lv

Kocēnu Kultūras nama vidējās paaudzes deju kolektīva “Savieši” 30 gadu jubilejas koncerts “Savīties laikā”
2025-11-29 16:00 - 17:30 | Valmieras Kultūras centra lielā zāle, Rīgas iela 10, Valmiera, Latvija
29.novembrī plkst. 16.00 Valmieras Kultūras centrā uz 30 gadu jubilejas koncertu „Savīties laikā” aicina Kocēnu Kultūras nama vidējās paaudzes deju kolektīvs „Savieši.”
Ar šo svētku koncertu „Savieši” atzīmēs trīs gadu desmitus kopā pavadīta laika – deju, draudzības un stāstu vienotībā. „Savīties laikā” būs stāsts gan par pieaugšanu, gan par to, kā mēs visi esam savstarpēji saistīti, jo tikai būdami kopā plecu pie pleca, varam paveikt patiesi lielas un nozīmīgas lietas. Koncertā tiks izdejotas dejas, kas „Saviešiem” kļuvušas mīļas un tuvas, kā arī jauni muzikāli darbi, kas īpaši radīti šim notikumam.
„Trīsdesmit gadi – tas ir laiks, kad saproti, cik ļoti viss ir savijies: cilvēki, laiks, darbs, mīlestība un deja,” stāsta „Saviešu” vadītāja Ilona Migla. „Katrs, kas ir bijis kopā ar mums, ir atstājis pavedienu šajā deju stāstā. Kopā ar mums uz skatuves būs arī mūsu dejojošie bērni dažādās paaudzēs.”
Koncertā kopā ar “Saviešiem” būs arī duets “Mediante” (Zane Rozenfelde un Māris Rozenfelds) un ģitārists, dziesminieks, komponists Renārs Veličko, savukārt par īpašu gaismas un skaņas simbiozi rūpēsies Guntis Naglis.
Ieeja: 8-12 EUR. Biļetes var iegādāties “Biļešu Paradīze” kasēs un elektroniski www.bilesuparadize.lv.

Ziemassvētku egles iedegšanas svētki
2025-11-30 17:00 - 18:00 | Laukums pie Valmieras Kultūras centra, Rīgas iela 10, Valmiera, Latvija
30. novembrī plkst. 17.00 mazi un lieli mīļi gaidīti Ziemassvētku egles iedegšanas svētkos Valmieras centrā. Kopā sagaidīsim mirkli, kad eglītē iemirdzēsies simtiem uguntiņu un piedzīvosim muzikālu Ziemassvētku pasaku “Skursteņslauķis un Lellīte”, kurā režisors Mārtiņš Kagainis ieaudis siltumu, brīnuma sajūtu un svētku prieku. Tā ir pasaka par mīlestību, kopābūšanu un sirsnību, par drošības sajūtu, ko reizēm grūti atrast, bet pēc kuras ilgojas ikviens.
No plkst. 15.00 līdz plkst. 18.00 Valmieras Kultūras centrā norisināsies radošās darbnīcas, kur ikviens varēs izgatavot gaismas mājiņas un citus svētkiem noderīgus dekorus. Dalības maksa radošajās darbnīcās – 3 EUR, biļetes var iegādāties Valmieras Kultūras centra kasē.
No plkst. 15.00 Valmieras centrā darbosies āra kafejnīcas – tur varēs iegādāties kraukšķīgas un aromātiskas piparkūkas, uzkodas, siltos dzērienus un citus ziemīgus kārumus. Sadarbībā ar LIVO mazākajiem svētku viesiem tiks sarūpēts īpašs pārsteigums – karstais dzēriens bez maksas.
Aicinām ikvienu būt kopā Ziemassvētku egles iedegšanas svētkos Valmieras centrā!

Ziemassvētku egles iedegšana Kocēnos
2025-12-04 18:00 - 18:40 | Kokmuižas pils kompleksā
4. decembrī plkst. 18.00 Kokmuižas pils parterī notiks Ziemassvētku egles iedegšanas svētki kopā ar Rūķi Pušķi, Rūķi Drupaču un noslēpumaino draugu.

“Labdarības ZiMinU viktorīna”
2025-12-05 18:30 - 20:30 | Valmieras Kultūras centra lielā zāle, Rīgas iela 10, Valmiera, Latvija
Piedalies Labdarības viktorīnā!

5.decembrī plkst. 18.30 Valmieras Kultūras centrā notiks “Labdarības ZiMinU viktorīna”.
Jau trešo gadu “ZiMinU” kopā ar Valmieras novada fondu rīko labdarības spēli. Visi iegūtie līdzekļi tiks novirzīti labdarībai Valmieras novadā! Piedalies un atstāj savu nospiedumu kopienā!

Reģistrē savu dalību šeit

Dalības maksa komandai – ziedojums skaidrā naudā sākot no 30 EUR (maksājams uz vietas spēlē).

Spēli atbalsta: Valmieras novada fonds, Valmieras Kultūras centrs un tipogrāfija “Līga”.

Tiekamies spēlē!

Adventa laika koncerts “No sirds uz sirdi”
2025-12-06 14:00 - 15:30 | Kocēnu kultūras nams, Alejas iela 3, Kocēni
6. decembrī plkst. 14.00 Kocēnu Kultūras namā senioru vokālais ansamblis “Dziesmotā senatne” ielūdz uz Adventa laika koncertu “No sirds uz sirdi”.
Koncertā piedalīsies: senioru vokālais ansamblis “Dziesmotā senatne” (Kocēni), dziesmu draugu kopa “Dedzieda” (Rencēni), sieviešu vokālais ansamblis “Rūjmalietes” (Lode), vokālais ansamblis “Dziedātprieks”(Vecate), senioru vokālais ansamblis “Laika ritmi” (Raiskums), senioru vīru koris “Baltie bērzi” (Valmiera), senioru vokālais ansamblis (Veclaicene), sieviešu senioru vokālais ansamblis “Pīlādzis” (Mārupe) un dziesmu draugu kopa “Cantemus” (Rīga).
Ieeja: 3 EUR, biļetes var iegādāties “Biļešu Paradīzē” un pirms pasākuma – Kocēnu Kultūras namā.

Ziemassvētku koncertprogramma "Tik viegli un balti"
2025-12-06 16:00 - 18:00 | Valmieras Kultūras centra lielā zāle, Rīgas iela 10, Valmiera, Latvija
Iemīļotie dziedātāji Ance Krauze un Zigfrīds Muktupāvels decembrī apceļos koncertzāles visā Latvijā ar sirsnīgu Ziemassvētku koncertprogrammu “Tik viegli un balti”.
Mūs visus sagaida visskaistākās latviešu Ziemassvētku un baltā laika dziesmas, gaišas svētku sajūtas, brīnuma nojausma, satikšanās un kopā dziedāšanas prieks!
Kopā ar Anci un Zigfrīdu uz skatuves būs lieliski mūziķi komponista Jāņa Strazda vadībā, koncerta scenārija autore un režisore – Maija Kalniņa.

PAPILDKONCERTS! Ance Krauze un Zigfrīds Muktupāvels koncertprogrammā "Tik viegli un balti"
2025-12-06 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija

Pūtēju orķestra “Signāls” Ziemassvētku koncerts
2025-12-07 16:00 - 17:30 | Valmieras Kultūras centra lielā zāle, Rīgas iela 10, Valmiera, Latvija
7. decembrī plkst. 16.00 Valmieras Kultūras centrā uz Ziemassvētku koncertu ielūdz pūtēju orķestris “Signāls”.
Koncertā piedalīsies:
* pūtēju orķestris “Signāls” (diriģenti Gvido Brenčevs, Jānis Jansons)
* Mariuss Grencis, Līga Ivāne (ērģeles)
* Annija Vilka, Elīna Krastiņa (vokāls)
Ieeja: 5 EUR, biļetes var iegādāties “Biļešu Paradīzē”.

Ziemas tirdziņš
2025-12-13 10:00 - 14:00 | Laukums pie Valmieras Kultūras centra, Rīgas iela 10, Valmiera, Latvija
13. decembrī Valmierā, laukumā pie Valmieras Kultūras centra, no plkst. 10.00 līdz plkst. 14.00 norisināsies Ziemas tirdziņš.
Tirgotāji – amatnieki un mājražotāji – parūpēsies, lai ikvienam tirdziņa apmeklētājam būtu iespēja iegādāties gardumus savam svētku galdam un jaukas dāvanas gan lieliem, gan maziem.

Valmieras Dizaina un mākslas vidusskolas audzēkņu darbu tirdziņš “MARKA”
2025-12-13 10:00 - 14:00 | Valmieras Kultūras centrs, Rīgas iela 10, Valmiera, Latvija
Tuvojoties Ziemassvētkiem, notiks ikgadējais tradicionālais Valmieras Dizaina un mākslas vidusskolas audzēkņu darbu tirdziņš “MARKA”, kur audzēkņi un Skolēnu mācību uzņēmumu ietvaros, izgatavojuši unikālus produktus: T-krekli un bikses ar autentisku dizaina apgleznojumu, dažāda veida auduma somas, Ziemassvētku kartiņas, rotaslietas un tamborēti dzīvnieciņi u.c., kas noderēs pašiem vai būs kā sirsnīga dāvana citiem.
Līdzās būs arī Valmieras Dizaina un mākslas vidusskolas pedagogu un profesionālās ievirzes (Mākslas skolas) audzēkņu darbi.
Esiet laipni aicināti 13.12.2025. plkst. 10.00 – 14.00 Valmieras Kultūras centrā!

Priecīgākie Ziemassvētki ar grupu "Baritoni"
2025-12-13 18:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
Piedzīvo Priecīgākos Ziemassvētkus kopā ar grupu BARITONI!
Jūs sagaida gan pašu radītas Ziemassvētku dziesmas no Baritonu jaunā albuma, gan skaistas un atpazīstamas ziemas melodijas, kurām viņi piešķīruši savu īpašo daudzbalsīgo skanējumu.
Par skanīgām balsīm un gaišu atmosfēru rūpēsies Mārtiņš Strods (+ akustiskā ģitāra), Artūrs Puncuļs (+ kahons), Ingars Puncuļs, Normunds Litovnieks un pie taustiņiem – maestro Džuliāns.
Tas ir koncerts, kuru apmeklēt kopā ar ģimeni, draugiem vai kolēģiem, baudot svētkus siltā noskaņā – gluži kā mājās ar tuvajiem – tie ir PRIECĪGĀKIE ZIEMASSVĒTKI!

Bērnu rīts “Dari tā, dari šitā!”
2025-12-14 11:00 - 14:00 | Kocēnu kultūras nams, Alejas iela 3, Kocēni
14. decembrī plkst. 11.00-14.00 Kocēnu Kultūras nama kamīnzālē norisināsies Bērnu rīts “Dari tā, dari šitā!”.
* “DAri un RAdi” radošās darbnīcas
* svētku dekoru izgatavošana
* piparkūku dekorēšana un citas aktivitātes

Gaidīsim Ziemassvētkus kopā!
Ieeja bez maksas.

“ZiMinU viktorīna”
2025-12-16 18:30 - 21:00 | Valmieras Kultūras centra lielā zāle, Rīgas iela 10, Valmiera, Latvija
16.decembrī plkst. 18.30 Valmieras Kultūras centrā notiks “ZiMinU viktorīna”. Ieeja: 30 EUR (komandai), biļetes www.ziminu.lv.

Kamerkora “Kaķi” Ziemassvētku koncerts
2025-12-18 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
18.decembrī plkst. 19.00 Valmieras Kultūras centrā kamerkora “Kaķi” Ziemassvētku koncerts. Ieeja: 5-8 EUR.

Jauktā kora "Valmiera" Ziemassvētku koncerts
2025-12-20 16:00 - 17:00 | Valmieras Sv. Sīmaņa baznīca
Jauktais koris “Valmiera” (mākslinieciskais vadītājs Mārtiņš Klišāns, diriģente Līga Ādamsone, koncertmeistare Anna Berklāva) aicina uz Ziemassvētku koncertprogrammu “Gaisma dvēselei” 20. decembrī plkst. 16.00 Valmieras Sv. Sīmaņa baznīcā.

Koncertā kopā ar jaukto kori “Valmiera” uzstāsies soliste Agate Grīnberga. Koncertprogrammā skanēs J. Rutter “Magnificat” un latviešu komponistu dziesmas.

Ieeja par ziedojumiem. Ikviens mīļi aicināts!

"AG 3'o" un Aija Vītoliņa Ziemassvētku koncertā "Kā circenītis aizkrāsnē"
2025-12-20 18:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
Ziemassvētkos ar īpašu svētku programmu uzstāsies akustisko ģitāru trio «AG 3’o» un dziedātāja Aija Vītoliņa. Latvijas izcilākie dažādu paaudžu ģitāristi – Kaspars Zemītis, Aivars Hermanis un Mārcis Auziņš – iedvesmojoties no pasaulslaveno ģitāras virtuozu Al Di Meola, John McLaughlin and Paco De Lucia kopmuzicēšanas, 2011.gadā apvienojās akustisko ģitāras trio, kuram tika dots nosaukums «AG 3’o».
Lai gan katrs no trio dalībniekiem muzicē gan solo projektos, gan regulāri iesaistās daudzos citos klausītājiem zināmos muzikālos projektos, mūziķi šajos Ziemassvētkos raduši unikālu iespēju apvienoties kopējā muzicēšanas priekā sev un klausītājiem, un viņu virtuozo ģitārspēli papildinās Aijas Vītoliņas unikālais balss tembrs.
Ziemassvētku programmā mākslinieku interpretācijā skanēs gan pasaulē populāru komponistu skaņdarbi, gan pašu ģitāristu oriģinālkompozīcijas, kā arī īpaši skaņdarbi, kuri piederas Ziemassvētku vakara noskaņai.

Bačatas Ziemassvētku nodarbība un ballīte
2025-12-20 18:30 - 22:00
Pievienojies īpašam svētku notikumam Valmierā! Aicināts ikviens (arī bez jebkādas deju pieredzes) uz bačatas Ziemassvētku nodarbību un ballīti 20.decembrī plkst. 18.30 Valmieras Kultūras centra Baletzālē.
Tevi sagaida sirsnīga un dinamiska bačatas nodarbība, brīva dejošana draudzīgā atmosfērā ar skaistākajiem bačatas ritmiem. Kopā mēs radīsim siltu un vieglu svētku atmosfēru.
Programmā iekļauts:

1,5–2 h nodarbība (pamati + tehnikas treniņš)
Treneru paraugdemonstrējums
Praktiskā dejošana — ballīte!

Dalības maksa: 25 EUR.
Viss vakars vienā cenā! Var nākt bez pāra!
Lai nodrošinātu vietu, vēlama iepriekšēja pieteikšanās: +37128345321 vai bachatariga@gmail.com
Nāc iepazīties ar deju pasauli, iegūsti jaunu hobiju un pavadi vakaru pozitīvā, enerģiskā atmosfērā! Piesakies jau tagad — vietu skaits ierobežots!
Rīko Bachata Riga – pieprasītākā bačatas studija Latvijā, kas astoņos gados apmācījusi vairāk nekā 4000 dejotāju.
Informčaiju sagatavoja:
Bachata Riga

Antra Stafecka, Mārtiņš Kanters, Andris Ērglis “Ziemassvētku sirdsbalsis”
2025-12-21 15:00 - 17:00 | Valmieras Kultūras centra lielā zāle, Rīgas iela 10, Valmiera, Latvija
Kad Ziemassvētku brīnums klauvē pie sirds durvīm, ir laiks ļauties mūzikai, kas sasilda un vieno. Iemīļotā un klausītāju augsti novērtētā apvienība – Antra Stafecka, Andris Ērglis un Mārtiņš Kanters – atgriežas ar jaunu, sirsnības un gaišuma piepildītu koncertprogrammu “Ziemassvētku sirdsbalsis”!
Trīs neatkārtojamas balsis, kas kopā skan īpašā saskaņā, aicina jūs doties neaizmirstamā muzikālā ceļojumā. Koncertā izskanēs gan gadu gaitā iemīļotas un labi pazīstamas Ziemassvētku melodijas jaunās skaņās, gan aizkustinoši jaundarbi, kas radīti īpaši šai svētku programmai. Mākslinieku harizma, patiesums un vieglā humora dzirksts garantē atmosfēru, kurā ikviens varēs dziedāt līdzi, sajusties kā mājās un paņemt daļiņu svētku prieka sev līdzi vēl ilgam laikam.
Šis ir vairāk nekā koncerts – tas ir stāsts par draudzību, kopā būšanu un mūziku, kas nāk no sirds. Nāciet un radiet savus svētku mirkļus kopā ar mums!
Koncertā piedalās:

Antra Stafecka (balss)
Andris Ērglis (balss, taustiņinstrumenti)
Mārtiņš Kanters (balss, ģitāra)
Pavadošā grupa:

Ēriks Upenieks (ģitāra)
Mārtiņš Burkevics (bass)
Edijs Šimiņš (bungas)

Ziemassvētku pasākums Valmieras novada senioriem
2025-12-23 15:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
23.12. plkst. 15.00 Ziemassvētku pasākums Valmieras novada senioriem. Koncertā piedalīsies Elizabete Zagorska un Andris Ābelīte, ballē muzicēs Anita Ozola. Balle notiks pie galdiņiem, aicinām līdzi ņemt groziņus!
Ieeja bez maksas, no 01.12. saņemot ieejas karti Valmieras Kultūras centra kasē (tālrunis 64207207)

Grupas "Labvēlīgais Tips" VECGADA ŠOVS "LAI LAIME NEPĀRIET 2026"
2025-12-25 19:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
“LABVĒLĪGAIS TIPS” IELŪDZ UZ SPOŽU VECGADA ŠOVU “LAI LAIME NEPĀRIET 2026”
Šī gada decembrī grupa “Labvēlīgais Tips” atkal ņemsies, ālēsies, spēlēs un jokos savā ikgadējā Vecgada šovā “Lai laime nepāriet 2026”. Pasākums jau kļuvis par tradīciju tiem, kas vēlas dzirdēt pazīstamus grupas hītus, novērtēt pirmatskaņojumus, pasmieties, redzēt īpašos viesus, sagaidīt pārsteigumus un – bufetes pārtraukumā – iepazīties gan ar sortimentu, gan citiem apmeklētājiem un ļauties šampanieša burbuļu vilinājumam.
​
Grupa ienesīs prieka dzirksti katrā sirdī un nodrošinās decembrī tik nepieciešamo C un D vitamīna devu. Turklāt viss notiks ar komfortu – labi apkurinātās un nosiltinātās Latvijas koncertzālēs.
Pirmajā daļā – jautrs gada pārskats par būšanām un nebūšanām valstī. Otrajā daļā – aizmirsīsim, ka šis ir koncerts ar sēdvietām, un ļausimies svētku priekam un līksmei. Ballīte būs!
Lai cik neticami tas arī neizklausītos, koncertā skanēs tikai un vienīgi vokāli instrumentālā ansambļa “Labvēlīgais Tips” apzeltītais dziesmu fonds – plus pa kādam jaunumam un pirmatskaņojumam.
Kopā ar Jums svētkus svinēs: Andris Freidenfelds (balss), Normunds Jakušonoks (balss, taustiņi), Ģirts Lūsis (balss, ģitāra), Kaspars Tīmanis (balss, trombons), Oskars Ozoliņš (trompete, balss), Artūrs Kutepovs (ģitāra), Pēteris Liepiņš (ģitāra), Haralds Stenclavs (taustiņi) un Ainis Zavackis (sitaminstrumenti).
Atcerēsimies divus “zelta likumus”:
Kas ātrāk nopērk biļeti, tas labākā vietā sēž.
Kas ātrāk nopērk biļeti, tas vispār tiek pie biļetes.
25.12 – VALMIERA, Kultūras centrs, plkst. 19.00
26.12 – LIEPĀJA, koncertzāle “Lielais dzintars”, plkst. 19.00
27.12 – VENTSPILS, teātra nams “Jūras vārti”, plkst. 19.00
28.12 – CĒSIS, Vidzemes koncertzāle, plkst. 19.00
29.12 – RĒZEKNE, Latgales vēstniecība GORS, plkst. 19.00
31.12 – RĪGA, Ķīpsalas halle, plkst. 19.00

Ievas Adāvičas jubilejas koncerts “Deju saknes. Deju ziedi.”
2025-12-27 17:00 - 19:00 | Valmieras Kultūras centra lielā zāle, Rīgas iela 10, Valmiera, Latvija
Sestdien, 27. decembrī, plkst. 17.00 ar krāšņu skatuviskās dejas koncertu “Deju saknes. Deju ziedi.” Valmieras Kultūras centrā tiks svinēta horeogrāfes, Deju svētku virsvadītājas un kolektīvu vadītājas Ievas Adāvičas dzīves jubileja. Tā būs sirsnīga un emocijām bagāta atkalredzēšanās uz skatuves – dejotāji, kolēģi un draugi kopā godinās gaviļnieci, kura devusi nozīmīgu pienesumu Latvijas skatuviskajai dejai.
Koncertu veidos viņas kādreizējie audzēkņi – Jānis Ērglis, Dagmāra Bārbale, Reinis Rešetins, Ieva Atare un Baiba Ķestere, kuri no talantīgiem dejotājiem kļuvuši par izciliem horeogrāfiem un skolotājiem. Viņi kopā ar saviem deju kolektīviem – TDA “Teiksma”, “TDA “Vektors”, TDA “Lielupe”, JDK “Buki”, VPDK “Ieviņa”, VPDK “Vektors” un “VPDK “DeTeiksma”, apvienosies ar Adāvičas savulaik vadīto JDK “Sadancis” un jauniešiem no JDK “Pērkons”, lai radītu aizraujošu stāstu par deju no tās saknēm līdz ziediem.
Skatītājus sagaida sirsnības un emociju bagāts vakars, kurā izskanēs un tiks izdejotas dejas no zelta fonda – “Dejotprieks”, “Man deviņi bāleliņi”, “Jautrās dzirnavas”, “Mugurdancis”, “Pie Daugavas” un citas. Līdzās tām būs Ievai Adāvičai sirdij tuvās cittautu dejas, raksturdejas ar azartu un spēku, viņas pašas veidotas horeogrāfijas, kā arī audzēkņu jaunrades darbi.
Nākusi no Liepājas, Ieva Adāviča dejas mākslas pamatus apguvusi vietējā baleta studijā pie L. Bubera, vēlāk absolvējusi Rīgas Kultūras un izglītības darbinieku tehnikumu (1963–1967), paralēli gūstot pieredzi tautas deju ansamblī “Liesma” pie Imanta Magones (1964–1966). Vairāk nekā divdesmit gadu viņa veltījusi Vidzemei – vadot tautas deju ansambļus “Gauja” (1967–1975), “Rasa” (1977–1988) un jauniešu deju kolektīvu “Sadancis” (2005 – 2021) Valmierā, kā arī ilgstoši Smiltenes TDA “Ieviņa” (1976–2008).
Pateicoties Ievas azartiskajam, mērķtiecīgajam un profesionālajam darbam, viņas vadītie kolektīvi vienmēr bijuši Latvijas labāko vidū, guvuši augstus novērtējumus konkursos un radījuši krāšņas koncertprogrammas.
Adāviča ir Deju svētku virsvadītāja, Goda virsvadītāja, Latvijas Skolu jaunatnes dziesmu un deju svētku virsvadītāja, kā arī ilggadēja Vidzemei nozīmīgu reģionālo svētku un deju konkursu žūrijas locekle. Viņa īpaši pievērsusies deju jaunradei, sacerot daudzas bērnu dejas, kas iekļautas Deju svētku repertuārā un atzītas skatēs.
Par mūža ieguldījumu dejas mākslā Ieva Adāviča saņēmusi Triju Zvaigžņu ordeni, ir Valsts Kultūrkapitāla fonda mūža stipendiāte, Kultūras ministrijas Atzinības raksta saņēmēja un “Dejas balvas” Mūža balvas laureāte (2023).
Ieeja: 12-17 EUR, biļetes – “Biļešu Paradīzē”.
